Diari Oficial de la Generalitat Valenciana


Sumari del DOGV 3700, del 02-03-2000 (2000/1356)

ORDRE de 16 de febrer de 2000, de la Conselleria d’Economia i Hisenda, per la qual acorda l’afectació al domini públic de la Generalitat Valenciana, per a la protecció de la natura d’un immoble situat en la partida Racó del Compte del terme municipal d’Oliva (València).
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3700

Data del DOGV
:   02-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1356


Data del document
:   16-02-2000

Organisme emissor
:   Conselleria d'Economia i Hisenda

Tipus de document
:   Ordre

Descriptors 

:   * Oliva
    * cultura regional
    * propietat immobiliària

ORDRE de 16 de febrer de 2000, de la Conselleria d'Economia i Hisenda, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en la partida Racó del Compte del terme municipal d'Oliva (València). [2000/X1356]
  
Mitjançant escriptura de compravenda, atorgada davant el notari de València senyor Fernando Pérez Narbón el dia 30 de novembre de 1999, la Generalitat Valenciana va adquirir un terreny en la partida de Racó del Compte del terme municipal d'Oliva (València) dins dels límits del Parc Natural de la Marjal Pego- Oliva, i que consta en l'Inventari General de Béns i Drets de la Generalitat Valenciana amb el núm. A01/46/181/0010 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat,
  
ORDENE
  
Primer
  
Afectar al domini públic de la Generalitat Valenciana, i amb la finalitat de preservar les biòtiques i abiòtiques del Parc Natural de la Marjal Pego-Oliva, dins de la qual s'ubica, l'immoble que es descriu a continuació:
  
Rústica: terra de marjal, situada en la partida Racó del Compte del terme d'Oliva (València), de 9 àrees 97 centiàrees. Confronta: nord, amb Salvador Sanz; sud, Antonio Pellicer; est, Enrique Gilabert; i oest, assagador. Consta en l'Inventari General de Béns i Drets de la Generalitat Valenciana amb el número A01/46/181/0010.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 16 de febrer de 2000
  
El conseller d'Economia i Hisenda,